钦定古今图书集成/明伦汇编/氏族典/第294卷 > 方岳贡
## 钦定古今图书集成/明伦汇编/氏族典/第294卷 > 方岳贡

按《明外史方岳贡传》：“岳贡，谷城人。天启二年进士。授
户部主事，进郎中，以廉谨闻。崇祯元年，稍迁松江知
府，举卓异者数四。薛国观败，其私人王陛彦下吏，言
岳贡尝馈国观三千金，遂被逮。士民诣阙讼冤，巡抚
黄希亦白其诬，复官。给事中方士亮荐岳贡，乃擢山
东副使，总理江南粮储。吏部尚书郑三俊举天下贤”
能，监司五人，岳贡与焉。帝趣使入对。越六日，即超擢
左副都御史，命以本官兼东阁大学士入阁辅政。十
七年以户、兵二部尚书兼文渊阁大学士。李自成陷
京师，岳贡被执。贼索银，岳贡素廉，贫无以应贼，令监
守者缢死。